Wong Alemanni

Wong Alemanni utawa Suku Alemanni iku wiwitané sekuthu saka suku-suku Jerman kang manggon ing laladan kali Rhine. Salah sijiné bukti kang mertandhaké anané suku iki ya iku anané cognomen Alamannicus kang ditampa karo Kaisar Romawi, Caracalla, kang maréntah Kamaharajan Romawi wiwit taun 211–217.wdict.net(dipunundhuh tanggal 27 Agustus 2011) Kanthi cara iki, Kaisar Romawi nganggep yèn dhèwèké wis nguwasani suku Alemanni. Sifat persekuthuan suku Alemanni karo suku-suku Jerman isih durung cetha. Persekuthuan iki duwé usaha kanggo nyerang provinsi Romawi, Germania Superior. Lumrahé, suku Alemanni mèlu apa kang wis dilakoni karo suku Franka.m-search.jp(dipunundhuh tanggal 27 Agustus 2011)
Wiwit abad kang sepisanan, kali Rhine wis dadi batas antarané Galia Romawi lan suku-suku Jerman. Suku Jerman, Kelt, lan suku-suku campuran Kelt-Jerman manggon ing pinggir kali iku. Romawi mbagi laladan iki dadi rong distrik ya iku Germania Inferior lan Germania Superior. Distrik kang sijiné manggon ing ngisor utawa lor kali lan kang sijiné manèh manggon ing dhuwur utawa kidul kali Rhine.
Wates bètèng Romawi paling njaba ing saubengé Germania Superior diarani Limes Germanicus. Pasukan perang Allemani kerep nyebrang limes lan nyerang Germania Superior kang tumuju Agri Decumates. Minangka persekuthuan wiwit abad kalima, suku Alemanni manggon laladan Alsace nganti laladan Dataran Tinggi Switserlan. Saliyané iku, suku Alemanni uga manggon ing laladan kang saiki diarani Bavaria lan Ostenrik, nganti ing lembah Alpen ing abad kaping wolu.

 Cathetan suku 

Kategori:Suku bangsa kuna
Kategori:Suku bangsa Jerman kuna
Kategori:Suku bangsa ing Jerman
Kategori:Sajarah golongan ètnis ing Éropa
Kategori:Sajarah suku Jerman
Kategori:Éropa Zaman Wesi
Kategori:Suku bangsa ing Jerman Kulon

Kategori:Abad Tengahan wiwitan